Premios Nacionals d'o Esporte (Espanya)

Os Premios Nacionals d'o Esporte (en castellano y oficialment: Premios Nacionales del Deporte) son un conchunto de premios atorgaus anualment por o Consello Superior d'Esportes d'Espanya.

Esferencían a os esportistas, federacions, clubs, asociacions y demás entidaz que han destacau por a suya excelencia y promoción d'o esporte. Agrupan diferents categorías y s'entregan diferents trofeus entre os cuals destaca lo de millor esportista espanyol de l'anyo, en categoría masculina y femenina.

 Categorías 
Os premios establitos son os siguients Resolución de 11 de enero de 2019, de la Presidencia del Consejo Superior de Deportes, por la que se convocan los Premios Nacionales del Deporte correspondientes a 2018:
 Premio Rei Felipe: pa premiar a lo esportista espanyol que mas s'haiga diferenciau entre l'anyo en a suya actuación esportiva, tanto a livel nacional como internacional.
 Premio Reina Letizia: pa premiar a la esportista espanyola que mas s'haiga diferenciau entre l'anyo en a suya actuación esportiva, tanto a livel nacional como internacional.
 Premio Rei Chuan-Carlos: pa premiar a lo esportista masculino u femenino que por os resultaus obtenius entre l'anyo haiga suponiu a revelación mas significativa d'o panorama esportivo.
 Premio Reina Sofía: pa premiar a la persona u entidat que mas haiga destacau entre l'anyo por un chesto especialment relevant de nobleza u chuego limpio en a practica esportiva, u que haiga amprau una contribución especial a la erradicación d'a violencia en l'esporte.
 Premio Princesa Leonor: pa premiar a o esportista menor de 18 anyos, que mas haiga destacau entre l'anyo por a suya progresión esportiva.
 Premio Infanta Sofía: pa premiar a la persona u entidat que por a suya propia actuación esportiva u por o fomento de l'actividat d'atros haiga destacau especialment en a difusión y millora de l'actividat esportiva entre os discapacitaus fisicos, psiquicos u sensorials.
 Trofeu Comunidat Iberoamericana: pa premiar a lo esportista iberoamericano que mas haiga destacau entre l'anyo en as suyas actividaz esportivas internacionals.
 Copa Barón de Güell: pa premiar a equipos u seleccions nacionals que mas haigan destacau por a suya actuación esportiva entre l'anyo.
 Copa Stadium: pa premiar a la persona u entidat que haiga destacau por a suya especial contribución entre l'anyo a fayenas de promoción y fomento de l'esporte.
 Premio Consello Superior d'Esportes: pa premiar a la Entidat Local Espanyola que mas haiga destacau entre l'anyo por as suyas iniciativas pa lo fomento d'o esporte, sía en a promoción y organización d'actividaz, u bien en a dotación d'instalacions esportivas.
 Trofeu Joaquín Blume: pa premiar a la Universidat u Centro Escolar que s'haiga diferenciau especialment entre l'anyo por a suya labor de promoción y fomento de l'esporte.
 Premio Nacional a las Artes y as Ciencias Aplicatas a l'Esporte: pa premiar a lo profesional que en l'exercicio d'a suya actividat haiga destacau por una obra u haiga contribuiu a empentar u difundir l'actividat fisico-esportiva de forma singular u a lo largo d'a suya vida profesional.
 Premio Nacional Francisco Fernández Ochoa: pa premiar a trayectoria d'una vida entregada, de manera notoria, a la practica, organización, adreza, promoción y desarrollo de l'esporte.

 Referencias 

 Vinclos externos 
  Premios Nacionals d'Esporte en o sitio web d'o Consello Superior d'Esportes

Categoría:Premios Nacionals d'o Esporte d'Espanya
Categoría:Premios Nacionals d'Espanya